**ELŐTERJESZTÉS**

Tiszavasvári Város Önkormányzata Képviselő-testületének

**2019. december 16. napján** tartandó rendes

ülésére

**Az előterjesztés tárgya:** **Tiszavasvári-Szorgalmatos Szennyvíz-Közmű Tulajdonközösség megszüntetésének kezdeményezéséről**

**Melléklet:** 1 db

**Az előterjesztés előadója:** Szőke Zoltán polgármester

**Az előterjesztés témafelelőse:** Palló Tamás köztisztviselő

**Ügyiratszám**: TPH/7287/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklete 1.10. pontja alapján |
|  |  |

Egyéb megjegyzés:

…………………………………………………………………………………….……………………………………………………………………………………………………………….

Tiszavasvári, 2019. december 11.

**Palló Tamás**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Palló Tamás

**ELŐTERJESZTÉS**

**-a Képviselő-testülethez**

**a Tiszavasvári-Szorgalmatos Szennyvíz-Közmű Tulajdonközösség megszüntetésének kezdeményezéséről**

**Tisztelt Képviselő-testület!**

A Képviselő testület a 282/2019. (VII.25.) Kt. számú határozatával döntött arról, hogy megvizsgálja a Tiszavasvári-Szorgalmatos Szennyvíz-Közmű Tulajdonközösség megszüntetésének lehetőségét. A vizsgálat határnapját 2019. december 31. napjával határozta meg.

**1. A tulajdonközösség létrehozásának indoka**

A tulajdonközösség létrehozása azért volt szükséges, mert Tiszavasvári és Szorgalmatos települések közösen, Tiszavasvári Város gesztorságával szennyvízcsatorna hálózatot építettek és bővítették a meglévő szennyvíztelep kapacitását.

Az önkormányzatok nettó finanszírozás mellett a tervezett beruházáshoz címzett támogatás nyertek. A beruházás Szorgalmatosra eső részére jutó előzetesen felszámolt általános forgalmi adót Tiszavasvári Önkormányzatának úgy volt lehetősége visszaigényelni, ha a két település tulajdonközösséget hoz létre.

A tulajdonközösséget létrehozó megállapodásban – melyet Tiszavasvári Város Képviselő-testülete a 170/2005. (VII.11.) Kt. számú határozata melléklete szerinti tartalommal fogadott el - foglaltak alapján az elkészült mű a felek közös tulajdona.

A szennyvízcsatorna hálózatból Tiszavasvári Város Önkormányzatát 82,8 % tulajdoni illetőség, Szorgalmatos Község Önkormányzatát pedig 18,2 % tulajdoni illetőség illeti meg.

A szennyvíztisztító telep bővítéséből Tiszavasvári Város Önkormányzatát 82 % tulajdoni illetőség, Szorgalmatos Község Önkormányzatát pedig 18 % tulajdoni illetőség illeti meg.

A közös tulajdonban lévő tárgyi eszközök listája az előterjesztés mellékletét képezi.

A megállapodás értelmében a felek az elkészült művet közösen, legalább 10 évig hasznosítják. A megállapodás megkötésére 2005-ben került sor, a 10 éves időtartam 2015-ben lejárt. A tulajdonközösség léte így okafogyottá vált.

**2. A közös tulajdon használata**

A szennyvíztisztító telepet és a csatornahálózatot jelenleg a **Hajdúkerületi és Bihari Víziközmű Szolgáltató Zártkörűen működő Részvénytársaság** (továbbiakban Zrt.) használja.

Tiszavasvári Város Önkormányzata és Szorgalmatos Község Önkormányzata háromoldalú bérleti és használati szerződést kötött a Zrt.-vel Tiszavasvári Város Önkormányzata Képviselő-testülete **132/2012 (VI.20.) Kt. számú határozatnak** 3. sz. melléklete szerinti tartalommal. Mivel a szerződésben Tiszavasvári Önkormányzata és Szorgalmatos Önkormányzata is szerződő félként szerepel, a tulajdonközösség megszüntetése esetén nem szükséges új szerződést kötni a feleknek a Zrt.-vel.

**Fentiek alapján javaslom a Tisztelt Képviselő-testületnek, hogy kezdeményezze a Tiszavasvári-Szorgalmatos Szennyvíz-Közmű tulajdonközösség megszüntetését a közös tulajdon határozat-tervezetben megjelölt arányú megosztásával.**






**Kérem a Tisztelt Képviselő-testületet az előterjesztés megtárgyalására és a határozat-tervezet elfogadására.**

Tiszavasvári, 2019. december 11.

**Szőke Zoltán**

**polgármester**

**Az előterjesztés melléklete:**



**HATÁROZAT TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2019. (XII.16.) Kt. számú**

**határozata**

**a Tiszavasvári-Szorgalmatos Szennyvíz-Közmű Tulajdonközösség megszüntetésének kezdeményezéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (3) bekezdésében foglaltak szerint az alábbiakról dönt:

1. Kezdeményezi a Tiszavasvári-Szorgalmatos Szennyvíz-Közmű Tulajdonközösség megszüntetését a közös tulajdon alábbi arányok szerinti megosztásával:
   1. A szennyvízcsatorna hálózatból Tiszavasvári Város Önkormányzatát 82,8 % tulajdoni illetőség, Szorgalmatos Község Önkormányzatát pedig 18,2 % tulajdoni illetőség illeti meg.
   2. A szennyvíztisztító telepből Tiszavasvári Város Önkormányzatát 82 % tulajdoni illetőség, Szorgalmatos Község Önkormányzatát pedig 18 % tulajdoni illetőség illeti meg.
2. Felhatalmazza a polgármestert, hogy folytassa le a tulajdonközösség megszüntetéséhez szükséges egyeztetéseket Szorgalmatos Község Önkormányzatával.

**Határidő**: 1. pont: azonnal **Felelős**: Szőke Zoltán

2. pont: 2020. március 31. polgármester